cy cy cy ceb en cy it en su en cy en en cy cy cy cy cy cy cy cy en lmo cy en cy fr cy en de hbs_lat cy de cy cy fr cy en en cy en en cy es cy cy cy en cy en en en cy en cy en cy cy cy cy cy cy en eo cy en en es cy cy en su arz cy es pt fr cy es cy cy cy cy es
Llwyddiant i Ddisgybl o Ddinbych mewn Cyngerdd yng Nghaernarfon - Ffrwti
Cynhaliwyd cyngerdd ar nos Wener y 18fed o Fedi gan Canolfan Gerdd William Mathias yn Galeri Caernarfon er mwyn cydnabod llwyddiannau’r Ganolfan Gerdd yn ystod y flwyddyn academaidd flaenorol.
Ymhlith y myfyrwyr a berfformiodd ac a dderbyniodd wobrau roedd Erin Swyn o Lannefydd sydd wedi bod yn derbyn gwersi gyda Ann Atkinson yng Nghangen Dinbych Canolfan Gerdd William Mathias am sawl mlynedd bellach.
Gwobrwywyd Erin, disgybl yn Ysgol Glan Clwyd, gyda Chwpan a roddwyd gan Gôr Meibion Caernarfon er cof am un o’u cyn aelodau, Thomos William Jones. Derbyniodd y gwpan am iddi gael y marciau uchaf ymhlith disgyblion y Ganolfan Gerdd mewn arholiad ymarferol gradd 1 i 5 gan lwyddo i ennill 142 marc allan o 150 yn ei arholiad canu gradd 3 yn ddiweddar.
Roedd Erin sydd hefyd yn derbyn gwersi piano yn y Ganolfan Gerdd gyda Teleri-Siân, a gwersi clarinét yn yr ysgol gyda Dave Hopkins, wedi ei synnu wrth glywed ei bod wedi derbyn y marciau uchaf mewn arholiad ymhlith myfyrwyr y Ganolfan:
‘Doedd gennyf ddim syniad fy mod wedi ennill y gwpan nes clywed fy enw yn cael ei alw allan! Roedd y Ganolfan Gerdd wedi ei gadw’n sypreis i mi gan ddweud wrthyf mai perfformio ar y noson oeddwn yn ei wneud yn unig!’
Roedd Ann Atkinson, tiwtor canu Erin wrth ei bodd gyda’r newyddion. ‘Mae Erin wedi gweithio'n galed drwy gydol y flwyddyn - mae'n fraint cael ei dysgu, ac rwyf wrth fy modd o weld ei gwaith caled yn dwyn ffrwyth. Rwyf yn edrych ymlaen yn arw at fynd ymlaen gyda Erin i ddysgu repertoire newydd a chychwyn paratoi ar gyfer ei arholiad gradd 4.'
Bu’r gantores ifanc yn rhannu’r llwyfan gyda rhai o gerddorion talentog eraill y ganolfan gerdd gan gynnwys Ensemble Cellos y Ganolfan, unawdwyr eraill, triawdau a phedwarawdau, perfformiad o ddau ddarn gan gyfansoddwyr ifanc y Ganolfan, ynghyd â pherfformiad o ambell i ddarn o Offeren Mozart gan Gôr Siambr y Ganolfan.
Dathlodd y Ganolfan Gerdd ei phen-blwydd yn 15 mlwydd oed yn ddiweddar ac dim ond yn ddiweddar yn 2012 y cychwynnodd ddarparu hyfforddiant cerdd yn Ninbych gyda darpariaeth o brosiectau megis Camau Cerdd i blant ifanc, grŵp telyn Telynau Clwyd a gwersi theori yn cael eu cynnig gan y Ganolfan yn Ninbych am y tro cyntaf ym mis Hydref.
Mewngofnoda i Twitter er mwyn ymateb.
Bydd @ElinorGomer yn holi #MennaElfyn am #Elune...
Trethu tai haf: beth yw'ch barn chi?
*Swydd Newydd* Gweithiwr Prosiect Pobl Ifanc Cy...
Ymddiried YDdG|WBT on Twitter
Llywodraeth Cymru yn colli bron i £1 miliwn wrt...
Croeso cynnes iawn i'r garfan gyntaf o fyfyrwyr...
Cofnodion diweddaraf gan y gymuned
Siart Gwobr Cerddoriaeth Cymru 2016
Asiantaeth Greadigol Ddigidol | @gofodcyf
Y Sbridion/ GamesCom 2016
Beth mae'n golygu i fod yn Gymry?
Cyfres o gyngherddau gwych i ddod yn Gŵyl Gerdd...
Yn groes i'r hawliad yn y cyfieithiad swyddogol... (Eiry Rees Thomas)
Dechrau pennod arall yng ng..., 2015-07-08
Diolch i @meigwilym am y tip off, dyma lun diwe... (cymuned)
Y 10 munud gorau o fideo we..., 2015-05-15
Nid yw hyn yn berffaith gan bod cynnwys Saesneg... (Eiry Rees Thomas)
Cyswllt Cymraeg i Aps Y Sbr..., 2015-04-27
Star Wars VII: Deffro'r #dy..., 2015-04-17
Bydde ti'n ystyried sbwylio dy bleidlais yn hyt... (Bethan Ruth)
X yn y bocs, 2015-04-15
Tanysgrifia i'r ebost newyddion dyddiol:
Trwyddedir testun adran FfrwtiNi (nid FfrwtiBot) dan CC-BY. Mwy.
Gwefan gan Nwdls Cyf. Meddalwedd gan CodeSyntax.
Cyswllt | Cynnwys (yn rhannol) gan Twitter | Amdanom ni